106 DE AUGMENTIS SCIENTIARUM 



APHORISMUS 80. 



Praeparandi sunt juvenes et novitii ad seientiam 

 et ardua juris altius et commodius haurienda, et 

 imbibenda, per Institutiones. Institutiones illas 

 ordine claro et perspicuo componito. In illis ipsis 

 universum Jus Privatum percurrito : non alia omit- 

 tendo, in aliis plus satis iminorando ; sed ex singulis 

 quaedam breviter delibando, ut ad Corpus Legum per 

 legendum accessuro nil se ostendat prorsus novum, 

 sed levi aliqua notione prseceptum. Jus Publicum 

 in Institutionibus ne attingito, verum illud ex fon- 

 tibus ipsis hauriatur. 



APHORISMUS 81. 



Commentarium de Vocabulis Juris conficito. In 

 explicatione ipsorum, et sensu reddendo, ne curios e 

 nimis aut laboriosd versator. Neque enim hoc 

 agitur, ut Definitiones verborum quaerantur exaet, 

 sed Explicationes tantum quae legendis juris libris 

 viam aperiant faciliorem. Tractatum autem istum 

 per litteras alphabeti ne digerito. Id indici alicui 

 relinquito : sed collocentur simul verba quae circa 

 eandem rem versantur, ut alterum alteri sit juva- 

 mento ad intelligendum. 



APHORISMUS 82. 



Ad Certitudinem Legum facit (si quid aliud) 

 Tractatus bonus et diligens de Diversis Regulis Juris. 

 Is dignus est, qui maximis ingeniis et prudentissimis 

 jure-consultis committatur. Neque enim placent, 

 quae in hoc genere exstant. Colligendaa autem sunt 

 Regulae, non tantum notae et vulgatae, sed et aliae 

 magis subtiles et reconditae, quae ex legum et rerum 



